Gujranwala har steppeklima (BSh etter Köppens klimaklassifisering). Om sommeren (juni til september) kan temperaturen komme opp mot 36 °C. De kaldeste månedene er som regel november til februar, da gjennomsnittet kan ligge på 7 °C. Månedene med høyest nedbør er som regel juli og august, når monsunen kommer til Punjab. I de andre månedene er gjennomsnittlig nedbør rundt 25 mm. De tørreste månedene er som regel november til april, med lite nedbør.